Document ID: 31993D0083

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1992 περί τροποποιήσεως των αποφάσεων 92/430/ΕΟΚ και 92/431/ΕΟΚ περί καθορισμού των καταλόγων σχετικά με τους σταθμούς ελέγχου που επιλέγονται για τους κτηνιατρικούς ελέγχους των προϊόντων και των ζώων προελεύσεως τρίτων χωρών
(93/83/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 91/496/ΕΟΚ (2), και ιδίως το άρθρο 30,
την οδηγία 91/496/ΕΟΚ του Συμβουλίου της 15ης Ιουλίου 1991 περί καθορισμού των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ, όπως τροποποιήθηκε τελευταία από την οδηγία 91/628/ΕΟΚ (3), και ιδίως το άρθρο 28,
Εκτιμώντας:
ότι η απόφαση 92/430/ΕΟΚ της Επιτροπής (4) καθορίζει τον κατάλογο των μεθοριακών σταθμών ελέγχου που επιλέγονται για τους κτηνιατρικούς ελέγχους των προϊόντων προελεύσεως τρίτων χωρών 7 ότι η απόφαση 92/431/ΕΟΚ της Επιτροπής (5) καθορίζει τον κατάλογο των μεθοριακών σταθμών ελέγχου που επιλέγονται για τους κτηνιατρικούς ελέγχους των ζώων προελεύσεως τρίτων χωρών 7 ότι ορισμένα κράτη μέλη έχουν προτείνει ότι πρέπει να περιλαμβάνονται στους ανωτέρω αναφερόμενους καταλόγους νέοι μεθοριακοί σταθμοί ελέγχου σύμφωνα με τις διατάξεις του άρθρου 9 παράγραφος 3 της οδηγίας 90/675/ΕΟΚ και του άρθρου 6 παράγραφος 3 της οδηγίας 91/496/ΕΟΚ 7 ότι, κατά συνέπεια, πρέπει να τροποποιηθούν οι αποφάσεις 92/430/ΕΟΚ και 92/431/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα τμήματα του παραρτήματος της απόφασης 92/430/ΕΟΚ σχετικά με τη Δανία, Γερμανία, Ελλάδα, Ισπανία, Γαλλία, Ιταλία και την Πορτογαλία αντικαθίστανται από τα τμήματα που αναφέρονται στο παράρτημα Ι της παρούσας απόφασης.
Άρθρο 2
Τα τμήματα του παραρτήματος της απόφασης 92/431/ΕΟΚ σχετικά με τη Γερμανία, Ισπανία, Γαλλία, Ιρλανδία, Ιταλία, Πορτογαλία και το Ηνωμένο Βασίλειο αντικαθίστανται από τα τμήματα που αναφέρονται στο παράρτημα ΙΙ της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Δεκεμβρίου 1992.

Labels: 11
5
6